Rareş Bogdan, după incendiul de la Constanţa: "Florin Cîțu nu are niciun motiv să demisioneze".
Vineri, 1 octombrie 2021, a izbucnit un incendiu la Secția ATI de la Spitalul de boli infecțioase din Constanța. În urma incendiului au murit 7 persoane. Rareș Bogdan, prim-vicepreșendintele PNL, declară că demisia premierului nu va rezolva nimic.
Florin Cîţu nu are niciun motiv să demisioneze nici pentru un joc politicianist, nici pentru incendiu de la spitalul din Constanţa, spune prim-vicepreşedintele PNL Rareş Bogdan."Nu, nu are niciun motiv să demisioneze nici pentru un joc politicianist, nici pentru incendiu (cel de la Constanţa – n.r.). Nu a fost cel care a condus Ministerul Sănătăţii, nu a fost cel care a condus autoritatea de autorizare a spitalelor, nu a fost premier în ultimii cinci ani sau zece ani, ca să i se poată imputa tot ce nu a funcţionat în România", spune la Prima TV Rareş Bogdan.El afirmă că "trebuie să ne păstrăm calmul şi să fim raţionali"."Nu poţi să nu rezolvi nimic printr-o demisie a unui om care s-a ocupat de domeniul respectiv şi care a făcut eforturi disperate să negocieze un PNRR care să includă peste 12% din suma totală în Sănătate", conchide Rareş Bogdan.